OpenLLM-France/wikimedia huggingface dataset:
# Resistència desesperada

Resistència desesperada (títol original en rus, Прощаться не будем) és una pel·lícula russa de drama bèl·lic dirigida per Pàvel Drozdov. És protagonitzada per Andrei Merzlikin. La pel·lícula es va estrenar a Rússia el 21 de juny de 2018. S'ha doblat i subtitulat al català.

## Referències

* ↑ «Виктор Куликов: «История Твери богата сюжетами, которые так и просятся на экран»». Arxivat de l'original el 2018-03-25. [Consulta: 21 març 2018].
* ↑ «Стала известна дата премьеры фильма «Прощаться не будем»». Arxivat de l'original el 2018-03-15. [Consulta: 21 març 2018].
* ↑ «В сети Интернет представили трейлер фильма «Прощаться не будем»». Arxivat de l'original el 2018-03-10. [Consulta: 21 març 2018].
* ↑ «Стала известна дата выхода нашумевшего фильма тверского режиссера Павла Дроздова на широкий экран». Arxivat de l'original el 2018-06-21. [Consulta: 21 març 2018].
* ↑ «Фильм «Прощаться не будем» выйдет в прокат 21 июня 2018 года». Arxivat de l'original el 2018-06-21. [Consulta: 21 març 2018].
* ↑ «Фильм «Прощаться не будем», снятый в Твери, выйдет на большие экраны 21 июня этого года». Arxivat de l'original el 2018-03-14. [Consulta: 21 març 2018].
* ↑ «Resistència Desesperada». Goita què fan, ara!. [Consulta: 13 març 2025].
# 19P/Borrelly

El cometa 19P/Borrelly és un cometa periòdic, que fou estudiat de prop per la sonda Deep Space 1 el 2001. Fou descobert per Alphonse Louis Nicolas Borrelly durant una recerca rutinària de cometes a Marsella, el 28 de desembre de 1904.

## El sobrevol de la Deep Space 1

El 21 de setembre de 2001 la sonda espacial Deep Space 1 realitzà un sobrevol del Borrelly. La sonda s'havia llençat amb l'objectiu de provar noves tecnologies astronàutiques i l'encontre amb el cometa es produí durant una ampliació del període de missió, després d'haver completat els seus objectius principals. Malgrat que la sonda no estava especialment dissenyada per a aquesta tasca, la Deep Space 1 envià a la Terra valuoses dades i imatges. Entre altres coses es pogué determinar que el nucli del cometa mesurava 8 x 4 km.
* 1 2 3 4 5 6 7 8 9 10 11 12 «JPL Small-Body Database». [Consulta: 13 novembre 2023].
# Aconci

Aconci (grec antic: Ἀκόντιος) és un personatge de la mitologia grega. Narra Cal·límac que Aconci era un noi de gran bellesa de l'illa de Ceos que pertanyia a una família benestant. Una vegada va anar a Delos per un festival d'Àrtemis. Allà va veure una noia acompanyada la seva dida, que també havia anat a les festes de Delos. La noia era molt bonica, i Aconci se'n va enamorar. Es deia Cidipe, i era filla d'un noble atenenc. Aconci la va seguir fins al temple d'Àrtemis, on va anar la noia mentre se celebrava un sacrifici. El noi agafà un codony i amb el seu ganivet hi va escriure a la pell «Juro pel temple d'Àrtemis que em casaré amb Aconci». Va llançar el fruit cap on era Cidipe, la dida el recollí i el donà a la noia, que va llegir la inscripció en veu alta. Quan va entendre el sentit d'allò que havia pronunciat, envermellí i llançà el fruit. Però ja havia pronunciat un jurament davant de la deessa que la lligava al noi, i Àrtemis era testimoni d'aquest jurament. Poc després Aconci va tornar al seu país, on vivia consumit d'amor per aquella noia. El pare de Cidipe, per la seva banda, va preparar el casament de la noia amb un altre noi que ell havia elegit. Tan aviat com començaren les festes, la noia va caure greument malalta, i es va haver d'ajornar la cerimònia. Immediatament Cidipe es va restablir, però va tornar a patir la misteriosa malaltia cada vegada que estava a punt de casar-se. La notícia d'aquells fets va arribar a Aconci, que es va desplaçar ràpidament a Atenes, la ciutat de la noia, i s'anava informant cada dia i cada hora de la salut de Cidipe. El pare, preocupat per la seva filla, va acudir a l'oracle de Delfos, i el déu li va dir que Cidipe estava lligada per un jurament, i que la còlera d'Àrtemis es manifestava cada vegada que es disposava a cometre perjuri. Coneguda la veritat, el pare de Cidipe va informar-se sobre la família d'Aconci i, com que no hi veié impediment, va casar-los.
Antoní Liberal explica una història paral·lela, Ctesil·la, al primer capítol del Recull de metamorfosis.

## Referències

* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 4 i 5. ISBN 9788496061972.
# Aquil·las l'egipci

Aquil·las l'egipci (en llatí Achillas, en grec antic Ἀχιλλᾶς) fou cap de la guàrdia del rei Ptolemeu XIII Filopàtor.
Era cap de l'exèrcit quan Gneu Pompeu va fugir a Egipte l'any 48 aC després de la batalla de Farsàlia. Juli Cèsar diu d'ell que era un home d'una audàcia extraordinària i va ser Aquil·las junt amb Luci Septimi els que van matar Pompeu. Posteriorment es va unir a l'eunuc Potí, tutor de Ptolemeu XIII, per resistir les forces de Cèsar. Potí li va donar la direcció militar i Aquil·las va marxar a Alexandria amb vint mil homes i dos mil cavallers. Cèsar, mancat d'homes per fer-li front, li va enviar ambaixadors, però l'egipci va rebutjar totes les ofertes i va matar els ambaixadors, evitant tota possible reconciliació. Va marxar sobre Alexandria i va entrar a la ciutat que va ocupar quasi completament. Mentrestant, Arsinoe IV, la germana de Ptolemeu, es va escapar de Cèsar i es va unir a Aquil·las, però aviat hi va haver dissensions i el comandant va ser mort el 47 aC per l'eunuc Ganimedes que va rebre d'Arsinoe com a premi el comandament de l'exèrcit egipci, segons diu Juli Cèsar als Comentaris de la Guerra Civil. També en parlen Cassi Dió i Lucà.

## Referències

* ↑ Lucà. La Guerra Civil (vol. I): Llibres I-III. Fundació Bernat Metge, 2014-11-05. ISBN 978-84-9859-242-9.
* ↑ Pere, Villalba i Varneda. Roma a través dels historiadors clàssics. Servei de Publicacions de la Universitat Autònoma de Barcelona, 1996. ISBN 978-84-490-0699-9.
* ↑ Achillas a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 9
# Humitat relativa

La humitat relativa (en anglès relative humidity o RH) és la relació de la pressió parcial de vapor d'aigua a l'equilibri de la pressió del vapor d'aigua a una temperatura determinada. La humitat relativa depèn de la temperatura i la pressió del sistema d'interès. Cal menys vapor d'aigua per aconseguir una elevada humitat relativa a baixes temperatures; cal més vapor d'aigua per aconseguir una elevada humitat relativa en l'aire calent.

## Definició

La humitat relativa $(RH$ o $\phi )$ d'una barreja d'aire-aigua es defineix com la proporció de la pressió parcial de vapor d'aigua $(p_{H_{2}O})$ en la barreja a l'equilibri de la pressió del vapor de l'aigua $(p_{H_{2}O}^{*})$ sobre una superfície plana d'aigua pura a una temperatura determinada:
       $\phi ={p_{H_{2}O} \over p_{H_{2}O}^{*}}$
Normalment, la humitat relativa s'expressa com a percentatge; un percentatge més alt significa que la barreja d'aire-aigua és més humida.

## Mesura

La humitat no es pot mesurar directament de manera exacta. De forma aproximada s'empra l'higròmetre. Cal determinar-la a través de diverses mesures amb altres instruments.

## Referències

* ↑ Water Vapor Myths: A Brief Tutorial
* ↑ Perry, R.H. and Green, D.W, Perry's Chemical Engineers' Handbook (7th Edition), McGraw-Hill, ISBN 0-07-049841-5, Eqn 12-7
* ↑ Lide, David. CRC Handbook of Chemistry and Physics. 85. CRC Press, 2005, p. 15-25. ISBN 0-8493-0485-7 [Consulta: 12 juliol 2017]. Arxivat 2017-07-24 a Wayback Machine.

## Bibliografia

* Himmelblau, David M. Basic Principles And Calculations In Chemical Engineering. Prentice Hall, 1989. ISBN 0-13-066572-X.
* Perry, R.H.; Green, D.W Perry's Chemical Engineers' Handbook (7th Edition). McGraw-Hill, 1997. ISBN 0-07-049841-5.

## Enllaços externs

* Mapa en temps real de la humitat relativa global
# Hawaiki

Hawaiki o Havaiki és una illa mítica on el polinesis situen el seu origen. Les llegendes expliquen que les ànimes dels polinesis tornen a Hawaiki després de la mort.
El nom d'aquesta illa imaginària es pot trobar també amb les formes: Havaiki, Havaiʻi o Hawaiti. La forma Hawaiki és la més usual, d'origen maori. Lingüísticament, s'ha reconstruït el terme en el protopolinesi * sawaiki.
S'ha relacionat el nom de Hawaiki amb els noms de les illes Hawaiʻi (la k és substituïda per una oclusiva glotal sorda), i la Savai'i de Samoa (la s convertida en una h aspirada). A les illes de la Societat, Raiatea era considerada antigament com una illa sagrada i coneguda amb el nom de Havai'i. A les illes Tuamotu, Havaiki o Havai'i era l'actual Fakarava.
Les llegendes expliquen que Hawaiki està situada a l'oest. És l'illa de partida des d'on van migrar els polinesis cap a diferents illes i, particularment, són vives les llegendes de la migració dels maoris a Aotearoa (Nova Zelanda) amb set barques que fundaren les set tribus originàries. Es diu que les ànimes dels morts surten des del cap Reinga, situat a l'extrem nord-oest de l'illa del Nord, cap a Hawaiki. S. Percy Smith en el llibre Hawaiki, the original homeland of the Maori (1908) suggereix la localització de Hawaiki a Java. Actualment es tendeix a no donar crèdit literal a les llegendes.

## Referències

* ↑ «Protoform: SAWAIKI (NP) Traditional homeland». Polynesian Lexicon Project Online. [Consulta: 9 novembre 2022].
* ↑ Salmond, Anne. Aphrodite's Island. Berkeley: University of California Press, 2010, p. 227-228. ISBN 9780520261143 [Consulta: 9 novembre 2022].
* ↑ «Story: Hawaiki». A: Te Ara – The Encyclopedia of New Zealand. Ministeri de Cultura i Patrimoni de Nova Zelanda [Consulta: 9 novembre 2022].
# As Good As Dead. Ara més perillós

As Good As Dead. Ara més perillós és una pel·lícula d'acció criminal mexicana del 2022 escrita per Michael Jai White, dirigida per R. Ellis Frazier i protagonitzada per White i Tom Berenger. S'ha doblat i subtitulat al català.
La pel·lícula es va estrenar als cinemes dels Estats Units i a la carta el 16 de desembre de 2022.

## Referències

* ↑ Chang, Tom. «As Good as Dead: Michael Jai White on Inspiration, Tom Berenger & More». Bleeding Cool, 01-01-2023. [Consulta: 13 febrer 2024].
* ↑ Tangonan, Ej. «Michael Jai White talks his new film As Good As Dead, Blood and Bone, Black Dynamite, and more!». JoBlo.com, 22-12-2022. [Consulta: 13 febrer 2024].
* ↑ Mahler, Matt. «Exclusive: Michael Jai White Discusses As Good As Dead, Personal Loss, and Blaxploitation». MovieWeb, 15-12-2022. [Consulta: 13 febrer 2024].
* ↑ «As Good As Dead. Ara més perillós». Goita què fan, ara!. [Consulta: 13 març 2025].
* ↑ O'Rourke, Ryan. «'As Good As Dead' Trailer Shows Michael Jai White as an Ex-Cop Running From His Past [Exclusive]». Collider, 16-11-2022. [Consulta: 13 febrer 2024].
# Fraortes de Mèdia

Fraortes (en grec antic: Φραόρτης, llatí: Phraortes; en persa, 𐎳𐎼𐎺𐎼𐎫𐎡𐏁 Fravartish) va ser el segon rei de Mèdia, fill i successor de Deioces. La seva història és coneguda gràcies a Heròdot.
Va estendre el seu domini per Pèrsia, i va començar a conquerir altres nacions d'Àsia. Va governar vint-i-dos anys (de cap al 675 aC fins al 653 aC), i va morir en combat contra els assiris mentre assetjava la seva capital, Nínive. Hi ha autors que pensen que va morir en combat contra Nabopolassar, rei de Babilònia. Actualment es creu que el seu regnat va ser més llarg (d'uns 50 anys, ca. 675-625 aC).
Hom l'identifica de vegades amb el capitost Kashtariti esmentat a les tauletes cuneïformes, però la identificació és insegura. A la seva mort el va succeir el seu fill Ciàxares.

## Referències

* ↑ Kent, Ronald Grubb. Old Persian: Grammar, Text, Glossary. American Oriental Society, 1953.
* 1 2 Heròdot, Històries, I 102.
* 1 2 Cassin, Elena (et al.). Los imperios del antiguo oriente III: la primera mitad del primer milenio. Madrid: Siglo XXI, 1979, p. 82. ISBN 8432301183.
* 1 2 «Phraortes». A: Encyclopaedia Iranica, 2004.
# Morabatí (moneda)

El morabatí o maravedís (en castellà maravedí o maravedís) fou una antiga moneda de la península Ibèrica. Al regne de Castella, la moneda d'or començà a ser encunyada cap al 1172 per Alfons VIII de Castella, i de seguida per Ferran II de Lleó en peces anomenades maravedís o morabetí, nom que significa moneda almoràvit; les de Castella aleshores eren aràbigues i bilingües. Això significa que tenien forma aràbiga però fons i significació cristiana en les llegendes àrabs.
Les monedes duien una petita creu i el nom d'Alfons en xifra llatina i es van fer entre 1214 i 1255. S'encunyaren, sens dubte, per tal de facilitar el comerç amb els musulmans als dominis de Castella. El morabatí fou substituït per la dobla, després d'Alfons X de Castella.
L'argent fi fou encunyat en monedes castellanes per Alfons X el Savi, que constituí el gros morabatí d'argent o burgalès, equivalent a la sisena part de l'abolit morabatí d'or. Més tard, el burgalès es transformà en morabatí novè, que n'era la quarta part.
A partir de l'any 1497 un ral tenia un valor de 34 morabatins.

## Altres morabatins

A part d'aquestes monedes castellanes i lleoneses, en català s'anomenava també morabatí el dinar d'or musulmà propi dels almoràvits i el dirhem d'argent medieval. També en deien morabatins de les monedes d'or del segle xii encunyades per Frederic I Barba-roja, rei de Sicília.

## Referències

* ↑ Vilaplana Persiva, Manuel. Historia del Real de a ocho (en castellà). Editum, 1997, p. 185. ISBN 8476848765.
# Quinze

El quinze és un nombre natural que precedeix el setze i va després del catorze. S'escriu 15 en xifres àrabs, XV en les romanes i 十五 en les xineses.
Ocurrències del quinze:
* Són les noces de cristall.
* Les fitxes del backgammon.
* En tennis el primer punt d'un joc val 15.
* És una xifra usual als quadrats màgics.
* Anys històrics: 15 aC, 15 dC, 1915.

## Referències

* ↑ «15 ans de mariage : comment fêter vos noces de cristal ?» (en francès). Marie Claire. [Consulta: 16 abril 2022].
* ↑ Traité complet du jeu de trictrac contenant les principes et les règles de ce jeu, et des tables de calculs qui ne se trouvent dans aucun des traités publiés jusqu'a ce jour (en francès). Barrois, 1822.
* ↑ Reglas del juego (en castellà), 2022, p. 5.
* ↑ Andrews, W. S.. Magic squares and cubes.. 2d ed., rev. and enl. New York,: Dover Publications, 1960. ISBN 0-486-20658-0.
# Eleccions legislatives portugueses de 2025

Les eleccions legislatives portugueses de 2025 se celebraran de manera anticipada el 18 de maig de 2025 a Portugal per escollir els 230 diputats de la nova Assemblea de la República en la seva 17a legislatura.

## Antecedents

Després de les eleccions legislatives portugueses de 2024 Luís Montenegro va formar un govern d'Aliança Democrática en minoria. Després de dues mocions de censura fallides contra el seu govern, Montenegro va perdre una moció de censura l'11 de març de 2025, el govern va caure i es van convocar eleccions anticipades.

## Referències

* ↑ «Presidente deu posse ao primeiro-ministro e ministros do XXIV Governo Constitucional» (en portuguès). Lusa, 02-04-2024. [Consulta: 22 juny 2024].
* ↑ Dato Parulava, Aitor Hernández-Morales. «Portugal set for snap election as government loses vote of confidence» (en anglès). Politico, 11-03-2025. [Consulta: 12 març 2025].

## Enllaços externs

* [ Eleccions legislatives portugueses de 2025 - Lloc web oficial]
# Divisòria continental nord-americana

La divisòria continental nord-americana (Continental Divide o Great Divide en anglès) és una carena que separa les àrees d'Amèrica del Nord que drenen vers l'oceà Pacífic (a l'oest) d'aquelles que ho fan vers l'Atlàntic i l'Àrtic (est). La major part de la divisòria segueix les muntanyes Rocoses.
Comença al cap Prince of Wales a Alaska tot endinsant-se després al Canadà a través del Yukon i la Colúmbia Britànica (on fa de frontera amb Alberta), després de la qual torna als EUA i travessa Montana, Wyoming, Colorado, i Nou Mèxic. Després segueix cap al sud a través de la Sierra Madre Occidental mexicana, tot endinsant-se a l'Amèrica Central.
Durant un cert tros del sud de Wyoming la divisòria se separa tot envoltant la Great Divide Basin, una conca tancada que no drena ni al Pacífic ni a l'Atlàntic.
A la part de Montana del Glacier National Park hi ha un pic anomenat Triple Divide Peak ("Pic de la Triple Divisòria") on convergeixen les 3 principals divisòries continentals nord-americanes. A partir de la seva punta l'aigua drena vers els oceans Pacífic, Atlàntic i Àrtic.
El Continental Divide Trail ("Camí de la Divisòria Continental") segueix la divisòria a través dels Estats Units des de la frontera mexicana fins a la canadenca.
Als EUA és normal que tot port de muntanya que travessi la divisòria tingui un cartell assenyalant-ho.
# Denham (Minnesota)

Denham és una població dels Estats Units a l'estat de Minnesota. Segons el cens del 2000 tenia 40 habitants.

## Demografia

Segons el cens del 2000, Denham tenia 40 habitants, 16 habitatges, i 11 famílies. La densitat de població era d'11,7 habitants per km².
Dels 16 habitatges en un 37,5% hi vivien nens de menys de 18 anys, en un 50% hi vivien parelles casades, en un 6,3% dones solteres, i en un 31,3% no eren unitats familiars. En el 31,3% dels habitatges hi vivien persones soles el 18,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,5 i el nombre mitjà de persones que vivien en cada família era de 3,09.
Per edats la població es repartia de la següent manera: un 35% tenia menys de 18 anys, un 5% entre 18 i 24, un 22,5% entre 25 i 44, un 25% de 45 a 60 i un 12,5% 65 anys o més.
L'edat mediana era de 40 anys. Per cada 100 dones de 18 o més anys hi havia 85,7 homes.
La renda mediana per habitatge era de 16.250 $ i la renda mediana per família de 40.625 $. Els homes tenien una renda mediana de 0 $ mentre que les dones 11.250 $. La renda per capita de la població era de 10.106 $. Entorn del 15,4% de les famílies i el 17,6% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Denham». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 7 agost 2010].
* ↑ «Geographic Comparison Table- Denham». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Lafayette (Minnesota)

Lafayette és una població dels Estats Units a l'estat de Minnesota. Segons el cens del 2000 tenia 529 habitants.

## Demografia

Segons el cens del 2000, Lafayette tenia 529 habitants, 202 habitatges, i 137 famílies. La densitat de població era de 177,6 habitants per km².
Dels 202 habitatges en un 33,7% hi vivien nens de menys de 18 anys, en un 59,9% hi vivien parelles casades, en un 5% dones solteres, i en un 31,7% no eren unitats familiars. En el 29,7% dels habitatges hi vivien persones soles el 14,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,43 i el nombre mitjà de persones que vivien en cada família era de 3,04.
Per edats la població es repartia de la següent manera: un 27% tenia menys de 18 anys, un 5,5% entre 18 i 24, un 28% entre 25 i 44, un 16,4% de 45 a 60 i un 23,1% 65 anys o més.
L'edat mediana era de 38 anys. Per cada 100 dones de 18 o més anys hi havia 90,1 homes.
La renda mediana per habitatge era de 36.719 $ i la renda mediana per família de 43.611 $. Els homes tenien una renda mediana de 31.250 $ mentre que les dones 21.563 $. La renda per capita de la població era de 15.347 $. Entorn del 3,1% de les famílies i el 2,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lafayette». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Lafayette». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Lakeland (Minnesota)

Lakeland és una població dels Estats Units a l'estat de Minnesota. Segons el cens del 2000 tenia 1.917 habitants.

## Demografia

Segons el cens del 2000, Lakeland tenia 1.917 habitants, 691 habitatges, i 556 famílies. La densitat de població era de 352,5 habitants per km².
Dels 691 habitatges en un 37,9% hi vivien nens de menys de 18 anys, en un 71,9% hi vivien parelles casades, en un 6,4% dones solteres, i en un 19,5% no eren unitats familiars. En el 14,3% dels habitatges hi vivien persones soles el 3,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,77 i el nombre mitjà de persones que vivien en cada família era de 3,07.
Per edats la població es repartia de la següent manera: un 26,4% tenia menys de 18 anys, un 6,5% entre 18 i 24, un 29,2% entre 25 i 44, un 31,2% de 45 a 60 i un 6,6% 65 anys o més.
L'edat mediana era de 39 anys. Per cada 100 dones de 18 o més anys hi havia 97,9 homes.
La renda mediana per habitatge era de 76.530 $ i la renda mediana per família de 79.772 $. Els homes tenien una renda mediana de 50.540 $ mentre que les dones 37.222 $. La renda per capita de la població era de 30.019 $. Entorn del 2,1% de les famílies i el 3,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lakeland». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Lakeland». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Mendota (Minnesota)

Mendota és una població dels Estats Units a l'estat de Minnesota. Segons el cens del 2000 tenia 197 habitants.

## Demografia

Segons el cens del 2000, Mendota tenia 197 habitants, 80 habitatges, i 48 famílies. La densitat de població era de 400,3 habitants per km².
Dels 80 habitatges en un 33,8% hi vivien nens de menys de 18 anys, en un 35% hi vivien parelles casades, en un 16,3% dones solteres, i en un 40% no eren unitats familiars. En el 28,8% dels habitatges hi vivien persones soles el 7,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,46 i el nombre mitjà de persones que vivien en cada família era de 3,08.
Per edats la població es repartia de la següent manera: un 25,9% tenia menys de 18 anys, un 7,1% entre 18 i 24, un 33% entre 25 i 44, un 23,9% de 45 a 60 i un 10,2% 65 anys o més.
L'edat mediana era de 36 anys. Per cada 100 dones de 18 o més anys hi havia 124,6 homes.
La renda mediana per habitatge era de 45.938 $ i la renda mediana per família de 51.250 $. Els homes tenien una renda mediana de 40.750 $ mentre que les dones 26.250 $. La renda per capita de la població era de 26.745 $. Cap de les famílies i l'1,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Mendota». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 7 agost 2010].
* ↑ «Geographic Comparison Table- Mendota». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].